മണ്ടന് തീരുമാനങ്ങള് കാരണം..: സര്ക്കാരിനെതിരേ എഫ്ബി പോസ്റ്റിട്ട് ഹോട്ടല് ഉടമ ജീവനൊടുക്കി ചങ്ങനാശേരി: സര്ക്കാരിന്റെ അശാസ്ത്രീയ ലോക്ക്ഡൗണ് പ്രഖ്യാപനത്തില് ജീവിതം തകര്ന്നെന്ന് ചൂണ്ടിക്കാട്ടി ഹോട്ടലുടമ ജീവനൊടുക്കി. സര്ക്കാറിനെതിരെ ഫേസ്ബുക്ക് പോസ്റ്റിട്ട് കുറിച്ചി ഔട്ട് പോസ്റ്റില് ഹോട്ടല് നടത്തുന്ന കനകക്കുന്ന് സരിന് മോഹന് കണ്ണന്38 ആണ് ട്രെയിനിന് മുന്നില് ചാടി ജീവനൊടുക്കിയത്. ആറു മാസം മുന്പ് വരെ കുഴപ്പമില്ലാതിരുന്ന ഹോട്ടല് ആയിരുന്നു തന്റേതെന്നും അശാസ്ത്രീയമായ ലോക്ക്ഡൗണ് തീരുമാനങ്ങള് എല്ലാം തകര്ത്തുവെന്നും സരിന് കുറ്റപ്പെടുത്തുന്നു. ബിവറേജില് ജനങ്ങള്ക്ക് തിങ്ങി കൂടാം കൊറോണ വരില്ല, എന്നാല് ഹോട്ടലില് കയറിയാല് കൊറോണ പിടിക്കും. ഇതൊക്കെ എന്തു തീരുമാനങ്ങളാണ്. ഇനി ആറു വര്ഷം ജോലി ചെയ്താല് തീരില്ല എന്റെ ബാദ്ധ്യതകള്. ഇനി നോക്കിയിട്ടും കാര്യം ഇല്ല. തന്റെ മരണത്തോട് കൂടിയെങ്കിലും സര്ക്കാരിന്റെ മണ്ടന് തീരുമാനങ്ങള് അവസാനിപ്പിക്കാന് ശ്രമിക്കണം. സാധാരണ ജനങ്ങളുടെ ജീവിതങ്ങള് തകര്ക്കാന് ശ്രമിക്കരുത്. തന്റെ മരണത്തിനു ഉത്തരവാദി ഈ സര്ക്കാരാണെന്നും സരിന് കുറ്റപ്പെടുത്തുന്നു.